stanford-oval/wikipedia huggingface dataset:
The Visitors (Crackin’ Up)

| ”The Visitors” ABBA |
| --- | --- | --- |

Singlen tiedot
 Albumilta: The Visitors
 Äänitetty : 1981
 Julkaistu: 1981
 Tuottaja(t): Benny Andersson Björn Ulvaeus
 Tyylilaji: elektroninen musiikki, taiderock
 Kesto: 05.49
 Levy-yhtiö: Polar Music
Abban muut singlet
| ”Head over Heels” 1982 | ”The Visitors” 1982 | ”The Day Before You Came” 1982 |
The Visitors (Crackin' Up) on ruotsalaisen Abba-yhtyeen musiikkikappale vuodelta 1981. Kappaleen sävelsivät ja sanoittivat Benny Andersson ja Björn Ulvaeus. Se julkaistiin yhtyeen kahdeksannen studioalbumin The Visitors avausraitana. Päävokalistina on Anni-Frid Lyngstad.
"The Visitorsin" taltiointi aloitettiin 22. lokakuuta 1981 Polar Music Studiolla. Työnimenä oli "Den första". Kappale on versioitu suhteellisen harvoin.
"The Visitors" julkaistiin seitsentuumaisena vinyylisinglenä Pohjois-Amerikassa vuonna 1981 b-puolenaan "Head over Heels". Lisäksi Pohjois-Amerikassa julkaistiin 12-tuumainen single, jonka b-puolena on "When All Is Said and Done". Seitsentuumainen menestyi huomattavasti 12-tuumaista heikommin.
"The Visitors" on sävyltään synkkä, sillä se kertoo toisinajattelijoista Neuvostoliitossa. Laulun kertoja on kodissaan, jonne valtiota edustavat tahot ovat tunkeutumassa: "I hear the doorbell ring and suddenly the panic takes me" ("Kuulen ovikellon soivan ja saman tien joudun paniikkiin").
Käännös suomeksi
The Power of Love

The Power of Love voi tarkoittaa seuraavia:
"The Power of Love", Frankie Goes to Hollywood -yhtyeen kappale vuodelta 1984
"The Power of Love", Jennifer Rushin kappale vuodelta 1984
"The Power of Love", Huey Lewis and the News -yhtyeen kappale vuodelta 1985.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”The Power of Love”, voi hakea sivunnimihaulla, laajalla sivunnimihaulla tai tekstihaulla.
The Voice (Yhdysvallat) (1. tuotantokausi)

| The Voice 1>  tuotantokausi |
| --- | --- |
Tyyli:  Tosi-tv
Kestoaika:  60-120 min
Pääosissa:  Juontajat: Carson Daly Tuomarit: Adam Levine Christina Aguilera CeeLo Green Blake Shelton
Alkuperämaa:  Yhdysvallat
Alkuperäiskieli:  englanti
Verkko:   NBC
Esitetty:  26. huhtikuuta 2011 – 29. kesäkuuta 2011
Jaksoja:  12
The Voicen ensimmäinen tuotantokausi esitettiin Yhdysvalloissa NBC-kanavalla 26. huhtikuuta – 29. kesäkuuta 2011. Ohjelman tuomareina toimivat Adam Levine, Christina Aguilera, CeeLo Green, Blake Shelton ja Carson Daly (vain kaksi ensimmäistä jaksoa). Ohjelman koelaulut järjestettiin kesällä 2011.
Kilpailun voittajaksi selviytyi 33-vuotias Javier Colon. Hän sai palkinnoksi levytyssopimuksen Universal Republic Recordsin kanssa. Colonin mentorina kilpailussa toimi Adam Levine.
Taideteollisen korkeakoulun ylioppilaskunta

| Ylioppilaskunta TOKYO |
| --- | --- |

Perustettu:  1961
Lakkautettu:  1. tammikuuta 2010
Toimiala:  Edunvalvontajärjestö
Kotipaikka:  Helsinki
Jäsenmäärä:  1800
Jäsenlehti:  TORSO
Aiheesta muualla
TOKYOwiki
Infobox OKNimi-testi OK: 
Taideteollisen korkeakoulun ylioppilaskunta (TOKYO) oli vuonna 1961 perustettu ja 1. tammikuuta 2010 uuden yliopistolain myötä olemasta lakannut Taideteollisen korkeakoulun opiskelijoita edustanut taho. Hallinnollisesti se oli julkisoikeudellinen yhteisö, ylioppilaskunta, jonka asema oli määritelty yliopistolaissa.
TOKYOn tehtäviin kuului toimia oman jäsenistönsä yhdyssiteenä ja edistää tämän yhteiskunnallisia, sosiaalisia ja henkisiä sekä opiskeluun ja opiskelijan asemaan korkeakoulussa ja yhteiskunnassa liittyviä pyrkimyksiä. Demokratian ja jäsenistönsä mielipiteiden edustamisen vuoksi ylioppilaskunta järjesti syksyisin vaalit, joissa kaikki läsnä olevat opiskelijat saivat äänestää ja asettua ehdolle TOKYO edustajistoon. Edustajisto on ylioppilaskunnissa ylin päättävä elin; se muun muassa valitsee ylioppilaskunnan puheenjohtajan, hallituksen, valvoo näiden toimintaa ja tekee tärkeät päätökset ja antaa suuntaviivat, joiden mukaan ylioppilaskunta toimii. Hallituksen tehtävänä on toimia edustajiston antamien ohjeiden mukaan ja huolehtia ylioppilaskunnan jokapäiväisistä toiminnoista sekä edustaa opiskelijoita. TOKYOlla oli lisäksi kolme palkattua työntekijää: pääsihteeri, järjestö- ja viestintäsihteeri sekä koordinaattori.
TOKYOn toiminta oli eri aikakausina erilaista opiskelijoiden oman aktiivisuuden mukaisesti. TOKYO muun muassa omisti nykyisin Aalto ARTSin omistaman kasvisruokala-baari-kahvila Kipsarin ja julkaisi jäsenlehti Torsoa. Ylioppilaskunnan vuosijuhla, Arabia Maskerad, tunnettiin yhtenä Suomen suurimmista naamiaisista. TOKYO kuvasi itseään pieneksi mutta pippuriseksi ja huomattavasti muita ylioppilaskuntia epävirallisemmaksi, mikä näkyi muun muassa räväkkinä tempauksina ja kannanottoina.
Tunnettuja entisiä aktiiveja

Yrjö Sotamaa, taideteollisen korkeakoulun rehtori 1986 - 2008
Aleksi Bardy, käsikirjoittaja ja elokuvaohjaaja
Timo Aarniala, sarjakuva- ja kuvataiteilija
Tapio Vapaasalo, graafinen suunnittelija ja professori
Heikki Kastemaa, taidekriitikko
Pekka Rytkönen, opettaja ja laulaja, Agents-yhtyeen alkuperäinen laulusolisti
Tomi Haaparanta, graafinen suunnittelija ja kirjasinsuunnittelija
Mike Pohjola, kirjailija ja roolipelisuunnittelija
Mikko Myllylahti, runoilija ja käsikirjoittaja
Kasimir Pennanen, näyttelijä ja käsikirjoittaja
Paula Noronen, radiojuontaja, televisioesiintyjä, käsikirjoittaja ja kirjailija.
Tunnettuja alumnijäseniä

| --- | --- |
 Ilkka Suppanen  Dome Karukoski  Kiba Lumberg  Umayya Abu-Hanna  Carita Berg  Joel Melasniemi  Mika Launis  Klaus Härö  Kati Kovács  Tapio Suominen  Jaakko Selin  Kari Paljakka  Markus Majaluoma  Pauli Aalto-Setälä  Marjatta Pokela  Marjo Heino-Fihlman  Antti Karumo  Elina Sorainen  Helena Hietanen  Jari Silomäki  Juhani Känkänen  Reija Hirvikoski  Sakari Kirjavainen  Sikke Sumari  Ukri Merikanto  Kari Riipinen  Kaija Juurikkala  Elina Hirvonen  Ari Koch  Kari Piippo  Kari Juva  Marjatta Hanhijoki  Samuli Heimonen  Samuli Naamanka  Annaleena Hakatie  Katja Tukiainen  Timo Saarnio  Mikko Ijäs  Pekka Jylhä  Timo Lapila  Mauri Kunnas  Tea Latvala  Jorma Puranen  Olli Joki  Markus Heikkerö  Niklas Bengtsson  Lisa Sounio :  Kaisu Koivisto  Marita Liulia  Jenny Dahlström  Arja Saijonmaa  Markus Kåhre  Kati Tuominen-Niittylä  Annika Idström  Hannes Heikura  Petri Kotwica  Lauri Törhönen  Pekko Pesonen  Timo Kelaranta  Karoliina Niemelä  Tarja Lapila  Santeri Tuori  P. V. Lehtinen  Jukka Setälä  Agneta Hobin  Ulla Jokisalo  Ilari Nummi  Kim Simonsson  Kari A. Hintikka  Kristiina Louhi  Maikki Harjanne  Aleksi Salmenperä  Martti Kellokumpu  Elina Brotherus  Olli Soinio  Sade Kahra  Meiju Niskala  Julia Vuori  Peter Flinckenberg  Tarmo Koivisto  Topi Ruotsalainen  Roi Vaara  Hannu Kähönen  Esa Ojala  Niko Luoma  Susanna Majuri  Kjell Lagerroos  Pete Europa  Inge Löök  Riina Hyytiä  Hanna Kantokorpi  Jukka-Pekka Valkeapää  Veikko Aaltonen
Aiheesta muualla

TOKYOn puheenjohtajat kaikkina aikoina (Arkistoitu – Internet Archive)
TOKYOn historia (Arkistoitu – Internet Archive)
TOKYOn verkkosivut (Arkistoitu – Internet Archive)
Suomen ylioppilaskunnat
| --- | --- |
Nykyiset:  AYY (Aalto-yliopisto) · HYY (Helsingin yliopisto) · ISYY (Itä-Suomen yliopisto) · JYY (Jyväskylän yliopisto) · LYY (Lapin yliopisto) · LTKY (Lappeenrannan teknillinen yliopisto) · OYY (Oulun yliopisto) · SHS (Svenska Handelshögskolan) · TaiYo (Taideyliopisto) · TREY (Tampere) · TYY (Turku) · VYY (Vaasan yliopisto) · ÅAS (Åbo Akademi)
Entiset:  KY (Helsingin kauppakorkeakoulu) · JoYY (Joensuun yliopisto) · KYY (Kuopion yliopisto) · KUVYO (Kuvataideakatemia) · TOKYO (Taideteollinen korkeakoulu)  · TTYY (Tampereen teknillinen yliopisto) · Tamy (Tampereen yliopisto) · TeYo (Teatterikorkeakoulu) · TKY (Teknillisen korkeakoulu) · TuKY (Turun kauppakorkeakoulu) · SAY (Sibelius-Akatemia)
TOKYOn toimisto sijaitsi Taideteollisen korkeakoulun tiloissa Helsingin Arabianrannassa.
Tekoälyn etiikka

Tekoälyn etiikka tai keinoälyn etiikka on filosofian haara, jossa keskitytään erityisesti tekoälyyn liittyviin asioihin.
Tavastila

Tavastilan vanha kansakoulu, nykyinen päiväkoti.
Tavastila on kylä Kotkassa kaupungin koillisosassa lähellä Haminan rajaa. Tavastila kuuluu täten Kotkan itäisimpiin kaupunginosiin. Alueen palveluita ovat esimerkiksi Tavastilan koulu (luokat 1–6), päiväkoti sekä  Tavastilan junaseisake. Tavastila on väljästi rakennettua maaseutumaista pientaloaluetta.
Liikenne

Tavastilan junaseisake tarjoaa junayhteydet niin Kotkan kuin Kouvolankin suuntaan. Lisäksi paikallisbussin linjat 9, 9B ja 25Y sekä palvelulinja P009 kulkevat Kotkansaarelta ja Karhulasta Tavastilaan.
Tavastbyn kaivos

Tavastbyn (Hämeenkylän) rautamalmikaivos toimi Hämeenkylässä Helsingin maalaiskunnan, nykyisen Vantaan kaupungin Myyrmäen suuralueen Linnaisten kaupunginosan alueella vuosina 1769–1860. Kaivosmiehiä varten Hämeenkylään rakennettiin viisi asuinrakennusta. Kaivos tunnettiin myös Juppin tai Gammelgårdin kaivoksen nimellä. Kaivoksen rautamalmista valmistettiin takkirautaa Vantaankosken länsirannalla sijainneessa masuunissa. Kaivoksen toiminta päättyi vararikkoon vuonna 1860 sen jälkeen kun ulkomaiselta rautamalmilta poistettiin tuontitulli.
Kaivosalueelta on louhittu malmia pienessä mittakaavassa jo vuonna 1769. Kaivoksen perusti Strömforsin ruukinpatruuna H. J. af Forselles joka teki valtauksen alueella 1785. Kaivos oli suljettuna 1780-luvun lopulta vuoteen 1835. Tämän jälkeen kaivoksen omisti ensin Vantaan ruukkiyhtiö ja sitten vuodesta 1849 alkaen ruukinpatruuna Viktor Zebor Bremer.
Kaivoksen malmintuotanto jakaantui kolmeen eri ajanjaksoon:
vuosina 1786–1788 louhittiin 353 tonnia malmia
vuosina 1827–1829 louhittiin 87 tonnia malmia
vuosina 1836–1860 louhittiin 18 491 tonnia malmia
Yhteensä kaivoksesta louhittiin sen toiminta-aikana 19 043 tonnia malmia, jonka rautapitoisuus oli keskimäärin 42%. Malmia pidettiin puhtaana ja hyvätapaisena. Louhintaennätys saavutettiin vuonna 1844, jolloin Hämeenkylä oli koko maan rautakaivoksista suurin.
Kaivosalueella sijaitsi parikymmentä rautamalmin louhintapaikkaa vajaan neliökilometrin kokoisella alueella. Tärkeimpiä niistä kutsuttiin suokaivoksiksi. Niistä saatiin normaalisti 2/3 tai parhaimmillaan enemmänkin Hämeenkylässä louhitusta malmista. Kaivosalue oli pääosin Helsingin maalaiskunnan puolella mutta kolme läntisintä kuilua sijaitsi Espoon Jupperin alueella. Kaivokset ovat nykyään veden ja jätekiven täyttämiä ja osa niistä on hävinnyt kokonaan esimerkiksi täyttämisen vuoksi. Entisellä kaivosalueella näkyy vielä jätekivikasoja, rakennusten paikkoja ja tiepenkereitä.
Aiheesta muualla

Vantaa alueittain (2015) (pdf) (12 Hämeenkylä, teoksen s. 26–29)  huhtikuu 2016. Vantaan kaupunki, vantaa.fi. Arkistoitu 8.5.2016. Viitattu 8.7.2016.
Teru teru bōzu

Teru teru bōzu nukkeja
Teru teru bōzu (jap. てるてる坊主 tai 照る照る坊主) on perinteinen japanilainen nukke, joka on peräisin Edo-kaudelta. Teru teru bōzu tehdään usein valkoisesta kankaasta tai paperista ja puuvillasta, ne ripustetaan narulla ulos ikkunan eteen. Nuket ovat talismaaneja, joilla sanotaan olevan taikavoimia tuoda aurinkoista säätä ja estää sadetta. Jos toivoo sateista päivää, on Teru Teru bōzu ripustettava väärinpäin.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Teru teru bōzu
TEOTWAWKI

| TEOTWAWKI Hanging Garden |
| --- | --- | --- |

Studioalbumin tiedot
 Julkaistu: 11. marraskuuta 2009
 Tyylilaji: doom metal, death metal
 Kesto: 58.29
 Levy-yhtiö: Spikefarm
Hanging Gardenin muut julkaisut
| Inherit the Eden 2007 | TEOTWAWKI 2009 | At Every Door 2013 |
TEOTWAWKI on suomalaisen doom metal -yhtyeen Hanging Gardenin toinen studioalbumi. Se julkaistiin vuonna 2009 levymerkillä Spikefarm Records.
Albumin nimi on akronyymi lauseesta "The End of the World as We Know It".
Kappaleet

Kaikki kappaleet sävelänyt Hanging Garden, sanoittanut Ari Nieminen ja Matti Reinola sekä sovittanut Hanging Garden.
Where Serpents Dwell – 5.05
The Blackbirds – 7.22
Hands That Decay – 7.55
Times of Disgrace – 7.35
Wolves Cry Out – 9.42
Oceans Away – 7.30
The Fires of Sheol – 7.37
Inherit the Eden – 5.43 (instrumentaali)
Kokoonpano

Ari Nieminen – laulu
Nino Hynninen – kosketinsoitin
Mikko Kolari – kitara
Jussi Hämäläinen – kitara, puhdas laulu
Janne Jukarainen – rummut
Matti Reinola – basso, kosketinsoitin, sämpläys
Kokoonpano > Vierailevat muusikot

Miika Partonen – huudot
Aapo Romu – sello
Kokoonpano > Muut tekijät

Matti Reinola – äänittäjä
Santeri Salmi – äänittäjä (kitarat)
Jukka Puurula – äänittäjä (rummut)
Oskari Hakala-Rahko – äänittäjä (sello)
Magnus Lindberg – miksaaja, masteroija
Kalle Pyyhtinen – kansitaide
Arvostelut

Imperiumi.net: 6+/10
Soundi:
Aiheesta muualla

Albumi TEOTWAWKI Encyclopaedia Metallum -sivustolla (englanniksi)
TEOTWAWKI discogs.com -sivustolla
The Wall (sarjakuvahahmo)

| The Wall (Seinä) |
| --- | --- |
 Hämähäkkimies ja Seinä
Luoja(t):  Tom Whedon
Kustantamo:  Marvel
Ensiesiintyminen:  Spidey Super Stories#8/2  (toukokuu 1975)
Henkilötiedot
Oikea nimi:  Joshua Wallace Waldemeyer
Status:  Kuollut
Paino:  Useita tonneja
Ryhmäsidokset:  Brick Brain
Edelliset ryhmäsidokset:  Ei ole
Henkilöllisyydet:  Joshua Wallace Waldemeyer, The Wall
Voimat:  Erittäin kestävä ja uskomattoman nopea. Pystyy myös muuttamaan suosittujen urheilulajien sääntöjä.
The Wall (tunnetaan myös nimellä Seinä, oikea nimi Joshua Wallace Waldemeyer) on Marvelin tuottama superroisto. Seinä oli hämähäkkimiehen vihollinen. Seinä syntyi, kun hän oli muuraamassa seinää, mutta se hajosi, kaatui radioaktiivisten aineiden päälle ja muutti hänet niiden vaikutuksina tiili-ihmiseksi. Tämän seurauksena Seinä sai viimeinkin kyvyn kostaan kaikille, jotka olivat tehneet hänelle vääryyttä elämänsä aikana. Hämähäkkimies voitti Seinän ja Seinä kuoli. Seinä esiintyi yhdessä Hämähäkkimiehen seikkailussa. Seinän ensiesiintyminen tapahtui Hämähäkkimies lehden erikoisjulkaisussa Spidey Super Stories #8/2.
Joshuan muututua Seinäksi hänen kätensä katosivat.
The Maw

| The Maw |
| --- | --- |

Kehittäjä:  Twisted Pixel Games
Julkaisija:  Xbox Game Studios
Jakelija:  Steam
Säveltäjä:  Winifred Phillips
Julkaistu:  21. tammikuuta 2009 (XBLA)  10. maaliskuu 2009 (PC)
Lajityyppi:  Toimintaseikkailupeli
Pelimuoto:  moninpeli ja yksinpeli
Ikäluokitus:  ESRB: E10+   PEGI: 7
Alusta:  Xbox 360 (Xbox Live Arcade), PC (Steam)
Jakelumuoto:  Digitaalinen jakelu
Lisää peliartikkeleitaVideopelien teemasivulla
The Maw on Twisted Pixel Gamesin kehittämä Live Arcade -peli Xbox 360 -konsolille. Se julkaistiin 21. tammikuuta 2009.
The Maw on kolmiulotteinen tasohyppely- ja toimintapeli. Pelaaja ohjaa avaruusolio Frankia, jonka seuralaisena on aluksi pieni Maw-olio. Maw kasvaa pelin edetessä yhä suuremmaksi syödessään Yums-hahmoja. Maw saa myös erilaisia ominaisuuksia syödessään pelimaailmasta löytyviä erikoisempia olioita.
Muuta

Steam versio sisältää yhteensä 15 saavutusta.
Aiheesta muualla

Pelin viralliset sivut (Arkistoitu – Internet Archive) (englanniksi)
The Maw Steam-latauspalvelussa
The Maw Xboxin sivuilla
The Maze

| The Maze Vinnie Moore |
| --- | --- | --- |

Studioalbumin tiedot
 Äänitetty : 1999, Prarie Sun Studios, Cotati, Kalifornia
 Julkaistu: 1999
 Tuottaja(t): Vinnie Moore
 Tyylilaji: Heavy metal
 Kesto: 58.37
 Levy-yhtiö: Shrapnel Records
Vinnie Mooren muut julkaisut
| Out of Nowhere 1996 | The Maze 1999 | Live! 2000 |
The Maze on yhdysvaltalaisen kitaristi Vinnie Mooren vuonna 1999 julkaistu viides sooloalbumi.
Kappaleet

"The Maze" - 08:39
"King of Kings" - 05:45
"Cryptic Dreams" - 05:31
"Never Been to Barcelona" - 04:18
"Watching from the Light" - 04:42
"The Thinking Machine" - 04:39
"Eye of the Beholder" - 05:58
"Rain" - 04:23
"In the Healing Garden" - 06:32
"Fear and Trepidation" - 08:10
Kokoonpano

Vinnie Moore - Kaikki kitarat
Dave RaRue - Basso
Shane Gaalaas - Rummut
Tony McAlpine - Kosketinsoittimet
Tanskan Kultarannikko

Tanskan Kultarannikko (tansk. Danske Guldkyst) tai Tanskan Guinea (tansk. Dansk Guinea) tarkoittaa siirtomaita, joita Tanska-Norja hallitsi Afrikassa osana Kultarannikkoa. Tanskan Kultarannikko oli olemassa vuodesta 1658 vuoteen 1850.
Norjan itsenäistymisen jälkeen vuonna 1814 Tanskan viisi Kultarannikon aluetta myytiin Ison-Britannian ja Irlannin yhdistyneelle kuningaskunnalle, jolloin niistä muodostui Brittiläinen Kultarannikko.
Historia

20. huhtikuuta 1663 Tanskan haltuunotto Fort Christiansborgista ja Carlsborgista sai Ruotsin Kultarannikon siirtomaan liittämisen osaksi Tanskaa päätökseen. Vuosina 1674–1755 siirtomaata hallinnoi Tanskan Länsi-Intian kauppakomppania. Joulukuusta 1680 elokuun 29. päivään 1682 Fort Christiansborg oli Portugalin valtaamana.
Vuonna 1750 Tanskan Kultarannikosta tehtiin Tanskan kruununsiirtomaa. Vuosina 1782–1785 siirtomaa oli Britannian valtaamana. 30. maaliskuuta 1850 kaikki Tanskan Kultarannikon asutukset myytiin Britannialle ja liitettiin Brittiläiseen Kultarannikkoon.
Siirtomaan hallitsijan arvo oli nimeltään Opperhoved vuodesta 1658 vuoteen 1766, jolloin arvo muuttui kuvernööriksi.
Vuoden 1725 kartta Kultarannikosta
Linnakkeet ja asutukset > Päälinnakkeet

Seuraavat linnakkeet olivat Tanskan hallussa siihen asti, kunnes kaikki myytiin Britannialle vuonna 1850.
| Paikka Ghanassa | Linnakkeen nimi | Perustettu tai vallattu | Luovutettu | Muuta |
| --- | --- | --- | --- | --- |
| Accra | Fort Christiansborg | 1658 | 1850 | Vallattu alun perin Ruotsilta vuonna 1658. Portugalin valtaamana vuosina 1680–1682. Myytiin Britannialle vuonna 1850. |
| Old Ningo | Fort Fredensborg | 1734 | 1850 | Myytiin Britannialle vuonna 1850. |
| Keta | Fort Prinsensten | 1784 | 1850 | Myytiin Britannialle vuonna 1850. |
| Ada | Fort Kongensten | 1784 | 1850 | Myytiin Britannialle vuonna 1850. |
| Teshie | Fort Augustaborg | 1787 | 1850 | Myytiin Britannialle vuonna 1850. |
Linnakkeet ja asutukset > Väliaikaisesti hallitut linnakkeet ja kauppapaikat

Päälinnakkeiden lisäksi Tanska hallitsi väliaikaisesti seuraavia linnakkeita ja kauppapaikkoja.
| Paikka Ghanassa | Linnakkeen nimi | Perustettu tai vallattu | Luovutettu | Muuta |
| --- | --- | --- | --- | --- |
| Cape Coast | Fort Carlsborg | 1658 | 1664 | Vallattu Ruotsilta vuonna 1658. Britannia valloitti vuonna 1664. |
| Amanful | Fort Frederiksborg | 1659 | 1685 |  |
| Cong |  ? | 1659 | 1661 |  |
Piirros Tanskan siirtomaa-aikaisesta Fort Christiansborgin linnakkeesta. Oikealla oleva etuvartioasema on Fort Prøvestenen.
The Power of Love (Jennifer Rushin kappale)

| ”The Power of Love” Jennifer Rush |
| --- | --- | --- |

Singlen tiedot
 A-puoli: ”The Power of Love”
 Julkaistu: joulukuu 1984
 Tyylilaji: pop
 Kesto: 06.00
 Levy-yhtiö: CBS
muut singlet
|   | ”The Power of Love”  |   |
The Power of Love on voimaballadi vuodelta 1984. Sen sävelsivät ja sanoittivat Günther Mende, Candy DeRouge, Jennifer Rush ja Mary Susan Applegate. Kappale julkaistiin Jennifer Rushin studioalbumilla Jennifer Rush maaliskuussa 1984. Seitsentuumaisena singlenä se julkaistiin joulukuussa 1984 b-puolenaan "I See A Shadow (Not A Fantasy)". Kappale on julkaistu myös 12-tuumaisena maxisinglenä. "The Power of Love" oli suurmenestys, ja siitä tuotettiin vuosina 1984–1986 useita singleversioita, joiden b-puolen kappaleet vaihtelivat, kuten myös kansitaide.
Kiihkeästä ja intohimoisesta rakkaudesta kertova "The Power of Love" merkitsi käännettä Jennifer Rushin uralla. Se nousi musiikkilistojen kärkeen Australiassa, Espanjassa, Etelä-Afrikassa, Irlannissa, Isossa-Britanniassa, Itävallassa, Norjassa ja Uudessa-Seelannissa. Kappale menestyi hyvin myös Saksassa, Sveitsissä, Alankomaissa, Belgiassa, Ruotsissa ja Suomessa.
"The Power of Love" on versioitu tiuhaan. Tunnettuja ovat muun muassa Laura Braniganin tulkinta vuodelta 1987 ja Celine Dionin tulkinta vuodelta 1993. Myös Nana Mouskouri ja Andrea Bocelli ovat levyttäneet kappaleesta omat tulkintansa. Jennifer Rush levytti kappaleesta espanjankielisen version "Si tu eres mi hombre y yo tu mujer". Kappaleesta on myös kaksi saksankielistä versiota ("Ich suche nach Liebe" ja "Du bist mein Leben") sekä portugalinkielinen ("O Amor e o Poder"), hollanninkielinen ("Land van ons twee") ja ruotsinkielinen versio ("Ängel i natt").
Aiheesta muualla

The Power Of Love Chords by Jennifer Rush
The Power of Movement in Plants

| The Power of Movement in Plants |
| --- | --- |

Kirjailija:  Charles Darwin & Francis Darwin
Kieli:  englanti
Genre:  kasvitiede
Kustantaja:  John Murray
Julkaistu:  1880

Löydä lisää kirjojaKirjallisuuden teemasivulta
The Power of Movement in Plants on Charles Darwinin yhdessä poikansa Francis Darwinin kanssa kirjoittama vuonna 1880 julkaistu kirja, joka käsittelee fototropismia kasveissa.
Aiheesta muualla

Wikimedia Commonsissa on kuvia tai muita tiedostoja aiheesta .
The Power of Movement in Plants Gutenberg-projektissa.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:The Power of Movement in Plants
Käännös suomeksi
Septoria

| Septoria |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kotelosienet Ascomycota
Alakaari::  Pezizomycotina
Luokka::  Dothideomycetes
Lahko::  Mycosphaerellales
Heimo::  Mycosphaerellaceae
Suku::  Septoria  Sacc., 1884
Infobox OKNimi-testi OK: 
Septoria on  Mycosphaerellaceae-heimoon kuuluva kotelosienien suku. Siihen kuuluu 573 lajia.
The Powerpuff Girls: Mojo Jojo A-Go-Go

| The Powerpuff Girls: Mojo Jojo A-Go-Go |
| --- | --- |

Kehittäjä:  Sennari Interactive
Julkaisija:  BAM! Entertainment
Julkaistu:   16. marraskuuta 2001
Lajityyppi:  toimintapeli
Alusta:  Game Boy Advance
Lisää peliartikkeleitaVideopelien teemasivulla
Infobox OK  : 
The Powerpuff Girls: Mojo Jojo A-Go-Go on Tehotytöt -animaatiosarjaan perustuva videopeli. Peli keskittyy nimensä mukaan Tehotyttöjen tehtävään pysäyttää Mojo Jojo ja hänen kätyrinsä. Siinä seikkaillaan kolmella pääsankarilla vuorotellen niin kauan kunnes peli on  läpi tai kaikki kolme sankaria on menettänyt energiansa.
Pelin kehitti Sennari Interactive vuodelle 2001 ja se on saatavilla vain Game Boy Advancelle.
Aiheesta muualla

MobyGames
Tehotytöt
| --- | --- |
Hahmot:  Papu • Pipa • Poppana • Muut hahmot
Elokuva:  Powerpuff Girls – elokuva
Jaksot:  Luettelo Tehotyttöjen jaksoista
Videopelit:  Paint the Townsville Green • Mojo's Pet Project • Mojo Jojo A-Go-Go • Chemical X-Traction • Relish Rampage • Bad Mojo Jojo • Him and Seek • Battle Him!
Muuta:  Craig McCracken • Cathy Cavadini • Tara Charendoff •  E.G. Daily • Demashita! Powerpuff Girls Z
The Power of Sex

| The Power of Sex E-Rotic |
| --- | --- | --- |

Studioalbumin tiedot
 Äänitetty : 1995–1996
 Julkaistu:  1996,  2003
 Formaatti: CD, C-kasetti
 Tuottaja(t): David Brandes
 Tyylilaji: eurodance, pop
 Levy-yhtiö: Blow Up, Toshiba EMI Ltd
Listasijoitukset
  2.
E-Roticin muut julkaisut
| Sex Affairs 1995 | The Power of Sex 1996 | Sexual Madness 1997 |
The Power of Sex on saksalaisen elektronista musiikkia esittävän E-Rotic-yhtyeen vuonna 1996 julkaistu toinen studioalbumi. Albumin kappale "Willy Use A Billy...Boy" julkaistiin singlenä vuoden 1995 lopussa. Albumin kappaleet "Fritz Love My Tits" ja "Gimme Good Sex" julkaistiin myös singlenä.
Suomessa albumi pysyi Suomen virallisella listalla 14 viikon ajan, parhaat sijoitukset viikoilla 25–27/1996, 2. sija.
Albumista julkaistiin erikoispainos, joka sisälsi alkuperäiseen albumiin nähden kolme lisäkappaletta.